Tuttugasti og sjötti fundur stjórnar LK starfsárið 2019 - 2020 var haldinn sunnudaginn 15. desember kl. 20:30 í gegnum fundarsíma . Mætt eru : Arnar Árnason formaður , Jónatan Magnússon ritari , Bessi Freyr Vésteinsson og Rafn Bergsson meðstjórnendur . Herdís Magna Gunnarsdóttir varaformaður boðar forföll og Linda Björk Ævarsdóttir situr fundinn í hennar stað . Jóhanna María Sigmundsdóttir framkvæmdarstjóri situr fundinn og jafnframt ritar fundargerð . Formaður setur fundinn og gengur til dagskrár : Veðurofsi og afleiðingar hans . Formaður ræðir stöðuna eftir undanfarna daga þar sem veður hefur haft slæm áhrif á bæði mjaltir og mjólkurflutninga . Einhverjir bændur hafa þurft að hella niður mjólk , aðrir lentu í vandræðum vegna rafmagnsleysis sem hafði áhrif á kýr og getur haft langtímaáhrif . Formaður opnar á umræður um hvernig LK eigi að bregðast við . Heildargreiðslumark 2020 . Búið er að samþykkja heildargreiðslumark hjá SAM og hefur sent til Búnaðarstofu til afgreiðslu . Tillaga Búnaðarstofu verður kynnt á fundi framkvæmdarnefndar búvörusamninga á morgun . Opnað er á umræður um mögulegar tillögur og niðurstöðu fyrir heildargreiðslumark . Umræða um rafmagnsöryggi . Formaður ræðir möguleikann á því að LK hafi einhverja forgöngu fyrir kaup bænda á lausnum til að bregðast við vanda svipuðum og skapaðist á síðustu dögum fyrir bændur og geta þannig komið í veg fyrir meiri skaða . Formaður leggur til að LK leiti ráðgjafar í þessum efnum og reyni að taka þétt utan um verkefnið . Í svona málum getur kraftur fjöldans oft skipt sköpum en á sama tíma getur þetta verið flókið verkefni og þungt í framkvæmd . Opnað er á umræður . Formaður og framkvæmdarstjóri munu þreifa sig áfram um tillöguna . Ályktun frá stjórn LK – heildarendurskoðun , uppbygging , hafa grunnstoðir í lagi , full þörf á að huga að þessum málum , það þarf að vinna að málunum , þetta má ekki falla í gleymsku fram að næsta veðri og skaða , hvatning til stjórnvalda . Allt tengist þetta , dreifbýli og minni þéttbýli , rafmagn og fjarskipti , kominn ljósleiðari á marga staði en fjarskipti voru úti sem gerðu að verkum að enginn gat látið vita af sér eða athugað með aðra . Lögbundið hlutverk RÚV er oft á milli tannanna á fólki , svo þegar fréttatímar voru þá voru þeir ekki að skila upplýsingum til þeirra sem voru utan alls annars sambands , fólk fékk ekki að frétta af stöðunni í kringum sig t.d. Það verður að nýta þessa miðla rétt ef nýting þeirra er skilgreind sem nauðsyn eða þörf þeirra viðurkennd . Önnur mál . Engin mál eru að brenna inni en framkvæmdarstjóri biður stjórn um að senda punkta vegna þeirra mála sem hafa verið áframsend á þau ef einhverjir eru . Loftslagsmálin voru rædd á vinnudegi og nú þarf að leggja drög að næstu skrefum með efnið sem komið er . Annar stjórnarfundur verður á næstu dögum til að taka fyrir þau verkefni . Fleira er ekki á dagskrá og umræður tæmdar .